Source: https://www.jogiforum.hu/forum/31/12597.0.0.1.1
Timestamp: 2020-08-14 08:56:36
Document Index: 19773425

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Már a hajamat tépem... | fórum | Jogi Fórum ﻿
Már a hajamat tépem...
Potter6 # e-mail 2007.08.30. 10:23
Az alábbiakhoz kérem a segítségeteket : a végrehajtó azt kéri az árverési vevőtől, hogy írjon a bentlakónak egy felszólító levelet, hogy költözzön ki: csak ebben az esetben hajlandó birtokba adni az árverési vevőnek az ingatlant, aki beköltözhető állapotban vette azt az árverésen. Milyen jogszabály, törvény vagy mifene alapján kéri ezt? Mi köze a vevőnek a jelenleg bentlakóhoz? Előre is köszönöm a válaszokat. /Vevő levelét megírta a hatósági kiköltözésről, stb./
Egyjogász # 2007.08.30. 10:29
A végrehajtási törvény ezt írja erről:
154/A. § (1) Az adós és az adós jogán az ingatlanban lakó személyek - a (3) és (4) bekezdésben foglalt kivétellel - az árveréstől számított 30. napig, ha a végrehajtó ennél hosszabb határidőt adott a vételár megfizetésére, eddig az időpontig, jogorvoslat előterjesztése esetén pedig az erről szóló határozat rendelkezése szerint a határozat jogerőre emelkedésétől számított 15. napig kötelesek az ingatlant ingóságaiktól kiürítve elhagyni, és biztosítani, hogy a végrehajtó átadja azt az árverési vevőnek.
(4) A végrehajtást foganatosító bíróság az adósnak a - becsérték közlésének kézhezvételétől számított 15 napon belül előterjesztett - kérelmére az ingatlan elhagyására egyszeri halasztást adhat, ha az ingatlan a 147. § (3) és (4) bekezdésében foglaltaknak megfelel, és az adós az elhelyezését ideiglenesen sem tudja biztosítani. Nincs helye halasztásnak, ha az adóst az eljárás során korábban rendbírsággal sújtották, vagy kérelmére a bíróság legalább 6 hónapra a halasztásra is okot adó körülmény miatt a végrehajtást felfüggesztette.
(10) Ha a kiköltözésre az (1), (2) és (5) bekezdésben foglalt időpontig nem került sor, a végrehajtó az árverési vevő kérelmére - szükség esetén rendőrség közreműködésével - haladéktalanul intézkedik az ingatlan kiürítése iránt a 182-182/A. § megfelelő alkalmazásával.
Egyjogász # 2007.08.30. 10:32
Szóval az ingatlan átadásáról, ill. annak kiürítéséről a végrehajtónak kell gonodkodnia, azért is hívják így, mert ő jogosult és köteles végrehajtani a jogerős határozatokat, stb.
Azt pedig szerintem a végrehajtótól kérdezd meg, hogy milyen jogszabály alapján kéri, hogy az árverési vevő ilyen módon működjön közre a végrehajtásban
Potter6 # e-mail 2007.08.30. 10:53
Köszönöm szépen a választ. De ez még semmi : arra "is" hivatkozik, hogy per folyik ellene és ha az lezárul, vagy mondja vissza a vevő, akkor majd birtokba adja. De a per az az előző árverés őáltala történt elbaltázásának nem vagyoni kt-i pere, melynek folyamodványa egy olyan kitétel, hogy a következő árverés megtörténtéig fizessen ennyit meg ennyit. És a bíró kötelezte őt arra (szerintem azért, hogy ne kelljen sokat fizetnie, de ezt a szerencsétlenje nem érti), hogy mielőbb lezargassa az árverést. És erre azt mondja, hogy a bírónő az átadásra nem kötelezte. Hát persze, hogy nem konkrétan, mert az szorosan hozzá tartozik az árveréshez: a törvény szerint "haladéktalanul" gondoskodnia kell az átadásról. Szerintem a pernek semmi köze ehhez az árveréshez.
A vevő hozzácsaphatja a nem vagyoni kártérítéshez eme késedelemből származó (pl. befektetés, állagromlás, rongálás, bérleti díj stb.) kárát is?
Potter6 # e-mail 2007.08.30. 10:57
Vajon zsarolásnak számít-e, ha a vevőnek azt mondja a végrehajtó, ha visszavonja a keresetet, akkor birtokba adja az ingatlant?
ObudaFan # e-mail 2007.08.30. 15:42
Szerintem meg nem szabad azt a keresetet visszavonni, itt meg előbb egy végrehajtási kifogást kell benyújtani a bíróságnak, majd esetlegesen kártérítési perben érvényesíteni a most keletkezett kárt.
Potter6 # e-mail 2007.08.30. 17:13
Egyjogász # 2007.08.31. 07:04
217. § (1) A végrehajtó törvénysértő intézkedése, illetőleg intézkedésének elmulasztása (a továbbiakban együtt: intézkedése) ellen a fél vagy más érdekelt végrehajtási kifogást terjeszthet elő a végrehajtást foganatosító bírósághoz.
(2) A végrehajtási kifogást a végrehajtó intézkedésétől számított 15 napon belül kell előterjeszteni. Ha az intézkedés később jutott a kifogást előterjesztő tudomására, vagy ez a kifogás előterjesztésében a végrehajtó intézkedésétől számított 15 napon túl is akadályozva volt, a végrehajtási kifogás előterjesztésének határidejét a tudomásszerzéstől, illetőleg az akadály megszűnésétől kell számítani.
(3) A végrehajtó intézkedésétől számított 6 hónap eltelte után nem lehet végrehajtási kifogást előterjeszteni. E határidő elmulasztása miatt nincs helye igazolásnak.
(4) A bíróság a végrehajtási kifogásról soron kívül - szükség esetén a felek meghallgatása után - határoz.
(5) A bíróság a végrehajtási kifogás beérkezésétől számított 8 munkanapon belül - a kifogás másolatának megküldésével együtt - intézkedik a kifogásolt végrehajtói intézkedésre vonatkozó, illetve a kifogás elbírálásához szükséges iratok beszerzése iránt, a végrehajtó pedig a bíróság megkeresésének 8 munkanapon belül köteles eleget tenni. A bíróság a végrehajtási kifogást elbíráló végzését - az 50. § (2) bekezdését is figyelembe véve - 60 napon belül hozza meg, kivéve, ha ahhoz a felek meghallgatása vagy egyéb bizonyítás felvétele szükséges.